rejauldu/bengali-wikipedia huggingface dataset:
২০২৪ ডুরান্ড কাপ ফাইনাল হল ২০২৪ ডুরান্ড কাপের ফাইনাল ম্যাচ, যা ভারতীয় সশস্ত্র বাহিনীর ডুরান্ড ফুটবল টুর্নামেন্ট সোসাইটি (ডিএফটিএস) দ্বারা আয়োজিত এশিয়ার প্রাচীনতম ফুটবল টুর্নামেন্টের ১৩৩তম সংস্করণ এবং এআইএফএফ,  ভারতীয় সশস্ত্র বাহিনীর ইস্টার্ন কমান্ড এবং পশ্চিমবঙ্গ, ঝাড়খণ্ড আসাম ও মেঘালয় সরকার যৌথভাবে আয়োজন করেছিল। এটি ৩১ আগস্ট ২০২৪ তারিখে, পশ্চিমবঙ্গের, কলকাতার, বিবেকানন্দ যুবভারতী ক্রীড়াঙ্গনে অনুষ্ঠিত হয়েছিল। যেখানে নর্থইস্ট ইউনাইটেড ও মোহনবাগানের প্রতিদ্বন্দ্বিতা করেছিল। ফাইনালটি ৫২,৩৯১ জন সমর্থকের সামনে অনুষ্ঠিত হয়েছিল এবং ভারতের হরিশ কুণ্ডু তাকে রেফারি হিসেবে ম্যাচ পরিচালনা করেন। খেলায় ট্রাইব্রেকারের মাধ্যমে নর্থইস্ট ইউনাইটেড ৪–৩ গোল ব্যবধানে জয়লাভ করেছিল।  200px|thumb|মোহনবাগানের দিমিত্রি পেট্রাটোস ও নর্থইস্ট ইউনাইটেডের মোহাম্মদ আলি বেমামরকে নিয়ে ফাইনাল ম্যাচ পোস্টার তৈরি করা হয়েছিল।   ভেন্যু   ফাইনাল ম্যাচটি পশ্চিমবঙ্গের কলকাতার বিবেকানন্দ যুবভারতী ক্রীড়াঙ্গনে মাঠে অনুষ্ঠিত হয়েছিল। </div>কলকাতাবিবেকানন্দ যুবভারতী ক্রীড়াঙ্গনধারণক্ষমতা: ৬৮,০০০250x250পিক্সেল  ফাইনালে ওঠার পথ   ম্যাচ পর্বপ্রতিপক্ষফলাফলগ্রুপ পর্যায়প্রতিপক্ষফলাফল২–০ম্যাচ দিন ১১–০বিএসএফ  ৪–০ম্যাচ দিন ২৬–০ওড়িশা  ৫–১ম্যাচ দিন ৩ ইস্টবেঙ্গল এফসিবাতিল ২–০   ৩–০   ফাইনাল ম্যাচ   ম্যান অব দ্যা ম্যাচ  গুরমিত সিং (নর্থইস্ট ইউনাইটেড এফসি)  সহকারী রেফারি: পি বৈরামুথু (ভারত) অরুণ শশীধরন পিল্লাই (ভারত) চতুর্থ রেফারি: ভেঙ্কটেশ আর (ভারত)ম্যাচের নিয়ম   ৯০ মিনিট।   পেনাল্টি শুট-আউট (যদি ফলাফল সমতায় থাকে)।  সর্বাধিক ১৫ জন বদলি খেলোয়াড় দলে অন্তর্ভুক্ত।  সর্বাধিক ৫ জন খেলোয়াড় বদল করা যাবে, অতিরিক্ত সময়ে ষষ্ঠ খেলোয়াড় বদল করা যাবে।   সম্প্রচার  ২০২৪ সংস্করণের ফাইনাল ম্যাচটি সনি স্পোর্টস নেটওয়ার্কের ওটিটি প্ল্যাটফর্ম সনিলিভ পাশাপাশি টিভি চ্যানেল সনি টেন ২ সনি টেন ২ এবং সনি টেন ২ এইচডি-তে সরাসরি সম্প্রচার করা হয়েছিল।  তথ্যসূত্র  বহিঃসংযোগ   ডুরান্ড কাপ (ভারত)   সর্বভারতীয় ফুটবল ফেডারেশনের ওয়েবসাইটে- ডুরান্ড কাপ (ভারত) ফ্ল্যাশস্কোরতে- ডুরান্ড কাপ (ভারত) স্কোর২৪তে- ডুরান্ড কাপ (ভারত)  ডুরান্ড কাপ ২০২৪: ফিক্সচার, স্কোর, ফলাফল, টেবিল এবং শীর্ষ গোলদাতা  গোল.কম  গোল ভারত  ট্রান্সফারমার্ক্টে ডুরান্ড কাপ  বিষয়শ্রেণী:ডুরান্ড কাপ বিষয়শ্রেণী:ভারতে ফুটবল বিষয়শ্রেণী:এশিয়ায় ফুটবল বিষয়শ্রেণী:২০২৪-২৫ ভারতীয় ফুটবল বিষয়শ্রেণী:জুলাই ২০২৪-এ ভারতে ক্রীড়া প্রতিযোগিতা বিষয়শ্রেণী:আগস্ট ২০২৪-এ ভারতে ক্রীড়া প্রতিযোগিতা বিষয়শ্রেণী:ডুরান্ড কাপ ফাইনাল
ফিলিপাইনের জাতীয় পতাকা নকশা প্রণয়ন করেন এমিলিও আগুইনালদো। মারসেলা দি আগন্সিল্লো, তার কন্যা লরেঞ্জা, এবং দোনা দেলফিনা হারবোসা দি নাতিভিদাদ প্রথম পতাকাটি তৈরি করেন হং কং এ।ফিলিপাইনের জাতীয় পতাকায় আটটি রশ্মি বিশিষ্ট সূর্য, এবং ৩টি তারকা রয়েছে। এগুলি সব সোনালি বর্ণের, এবং একটি সাদা সমবাহু ত্রিভুজের কেন্দ্রে অবস্থিত। ত্রিভুজটি পতাকার খুটির পাশে অবস্থিত। পতাকার বাকি অংশের উপরের দিকটি নীল, এবং নিচের দিকটি লাল। পতাকার অনুপাত হল ১:২।  thumb|250px|left|This is a depiction of the original flag of the Philippines as it was conceived by Gen. Emilio Aguinaldo. The blue was of a lighter shade than the currently mandated royal blue, the sun had many more rays although it still had eight points, and it has a mythical face.  ১৮৯৮ সালের ১২ই জুন তারিখের ফিলিপাইনের স্বাধীনতার ঘোষণা অনুসারে পতাকার সাদা ত্রিভূজটি কাতিপুনান এর প্রতীক, যা ফিলিপাইনের মানুষদের বিপ্লবে উদ্বুদ্ধ করেছিলো। তিনটি তারকা দেশটির তিনটি দ্বীপপুঞ্জ - লুজন, ভিস্যাস, ও মিন্দানাও - এর প্রতীক (অবশ্য ফিলিপাইনের স্বাধীনতার মূল ঘোষণার সময় একটি তারকা ভিস্যাসের বদলে পানায় দ্বীপের প্রতীক হিসাবে গণ্য ছিলো)। এই তিনটি তারকা দেশের বিভিন্ন জনগোষ্ঠী ও ধর্মের মানুষের একতাকে নির্দেশ করছে।  সূর্যটির আটটি রশ্মি প্রথম ৮টি প্রদেশ - ম্যানিলা, চাভিত, বুলাকান, পাম্পাঙ্গা, নুয়েভা এসিয়া, তারলাক, লাগুনা, এবং বাতাঙ্গাস কে নির্দেশ করছে। এই ৮টি প্রদেশ স্পেনীয় ঔপনিবেশিক শাসনের বিরুদ্ধে যুদ্ধ ঘোষণা করেছিলো।  বিষয়শ্রেণী:দেশ অনুযায়ী পতাকা বিষয়শ্রেণী:ফিলিপাইন বিষয়শ্রেণী:ফিলিপাইনের জাতীয় প্রতীক বিষয়শ্রেণী:এশিয়ার পতাকা বিষয়শ্রেণী:জাতীয় পতাকা
বৌদ্ধ ধর্মে ত্রিশরণের মধ্যে ধম্ম গুণ দ্বিতীয়। বৌদ্ধ ত্রিপিটক গ্রন্থে ত্রিশরণের গুণ ব্যাখ্যা করা আছে। বৌদ্ধ গ্রন্থে ধম্মের গুণকে ছয়টি পর্যায়ে ভাগ করা হয়েছে। যথা -   এই ধম্মের ছয় গুণকে  ড. ভিক্ষু সত্যপাল বাংলায় বর্ণনা করেছেনPali Sahitto Chandra-Katha, D. Vicku Sattapa,Pubblisher:Buddha Triratno Mission, Delhi,India.28May 2010. P.19.20 -   পদটীকা তথ্যসূত্র  বিষয়শ্রেণী:বৌদ্ধধর্ম
বাংলাদেশ নৌবাহিনী জাহাজ (সংক্ষেপেঃ বানৌজা) যমুনা একটি মেঘনা-শ্রেণীর ফিসারিজ প্রোটেকশন ভেসেল। জাহাজটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার সিঙ্গাপুর থেকে বানৌজা যমুনা জাহাজটি ক্রয় করে। ১৯ জানুয়ারি, ১৯৮৪ সালে জাহাজটিকে প্রথম বারের মত পানিতে ভাসানো হয়। পরবর্তীতে ২৫ সেপ্টেম্বর, ১৯৮৪ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি খুলনায় অবস্থিত বানৌজা তিতুমীর নৌ ঘাঁটিতে মোতায়েন রয়েছে।   বৈশিষ্ট্য ও যান্ত্রিক কাঠামো  বানৌজা যমুনা জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি প্যাক্সম্যান ভ্যালেন্টা ১২সিএম ডিজেল;  (৩.৭৩ মে.ও.) এবং ২টি শ্যাফট। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।   রণসজ্জা  বানৌজা মেঘনা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:  ১টি ৫৭ মিমি বোফোর্স ডিপি কামান;  ১টি ৪০ মিমি বোফোর্স বিমান বিধ্বংসী কামান;  ২টি ৭.৬২ মিমি মেশিনগান। ৫৭ মিমি বোফর্স ডিপি কামানটি প্রতি মিনিটে ২.৪ কেজি ওজনের ২০০টি শেল ১৭ কিলোমিটার দুরত্বে নিক্ষেপ করতে সক্ষম। ৪০ মিমি বোফর্স কামানটি প্রতি মিনিটে ৩০০টি ০.৯৬ কেজির শেল ১২ কিলোমিটার দূরত্বে নিক্ষেপ করতে সক্ষম।   তথ্যসূত্র   বিষয়শ্রেণী:বাংলাদেশ নৌবাহিনীর টহল জাহাজ বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:১৯৮৪-এর জাহাজ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। উল্লেখযোগ্য নিবন্ধ তবে যান্ত্রিক অনুবাদের কারণে অপসারণ করা হল। আফতাবুজ্জামান (আলাপ) ১৯:০৫, ২১ ফেব্রুয়ারি ২০১৯ (ইউটিসি) গোলাপের যুদ্ধ   – (অপসারণের প্রস্তাবনা দেখুনলগ দেখুন) () আবু সাঈদ (আলাপ) ১৮:২৮, ২১ ফেব্রুয়ারি ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
চোরখাই নদী বা চুরখাই নদী বাংলাদেশের ময়মনসিংহ জেলার ময়মনসিংহ সদর উপজেলার একটি নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৯, ।  প্রবাহ  চোরখাই নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে একই উপজেলার ভাবখালী ইউনিয়নের বাড়েরা নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না।  তথ্যসূত্র  বিষয়শ্রেণী:ময়মনসিংহ জেলার নদী বিষয়শ্রেণী:ময়মনসিংহ সদর উপজেলা
থাম্ব| হিমালয় অভিযান  শুচি ঠাকুর একজন পেশাদার মোটর র‌্যালি চালক। শিক্ষা জীবন শুচি ঠাকুর কাম্ব্রিয়া ইনস্টিটিউট অফ আর্টস, সেন্ট স্টিফেনস কলেজ দিল্লি এবং ওয়েলহাম গার্লস হাই স্কুল দেরাদুনে শিক্ষা লাভ করেছেন। পেশাদার জীবন শুচি ঠাকুর ২০০৫ সাল থেকে ভারতে ক্রস-কান্ট্রি অতি দুর্গম মোটরস্পোর্টে প্রতিদ্বন্দ্বিতা করছেন। ক্রস-কান্ট্রি র‌্যালির মধ্যে কয়েকটির নাম হল রেইড ডি হিমালয়, মারুতি সুজুকি ডেজার্ট স্টর্ম এবং এসজেওবিএ উপ-হিমালয় র‍্যালি। তিনি দেশে সংগঠিত অটোক্রস ইভেন্টগুলিতেও গাড়ি দৌড়ে যোগ দেন। শুচি ক্রস-কান্ট্রি সমাবেশে একটি মারুতি জিপসি চালান। জিপসি ছাড়াও, তিনি অটোক্রস ইভেন্টগুলিতে একটি মারুতি সুজুকি জেনও চালাচ্ছেন। ২০১৮ সালের রেইড ডি হিমালয়-তে প্রতিযোগীরা কার্গিল, জান্সকার এবং লাদাখ বিভাগে পাহাড়ি রাস্তা, হেয়ারপিন বাঁক এবং বিপজ্জনক ড্রপ-অফের মুখোমুখি হয়, প্রতি বছর প্রায় ৩,০০০ কিলোমিটার যাত্রা করা হয়।  তাঁর প্রশংসনীয় বিজয়মঞ্চ সমাপ্তির মধ্যে রয়েছে ২০১৩ সালে রেইড ডি হিমালয়-তে টি২ বিভাগে দ্বিতীয় স্থান, ২০১৫ সালে রেইড ডি হিমালয়-তে টি২ বিভাগে প্রথম স্থান এবং ২০১৭ সালে টি১ বিভাগে দ্বিতীয় স্থান অর্জন করা। ২০১৬ - ১৭ সালে, মারুতি সুজুকি ন্যাশনাল অটোক্রস চ্যাম্পিয়নশিপে তিনি নর্থ জোন ৪-চাকা চালনা বিভাগে (একটি মারুতি সুজুকি জিপসি চালিয়ে) ১ম স্থানে সমাপ্ত করেন, এবং নর্থ জোন ১৪০০ সিসি বিভাগে ৩য় স্থান (মারুতি সুজুকি জেন চালিয়ে) প্রাপ্ত হন।  ২০২২ সালের আগস্টে, তিনি হিমালয়ের র‌্যালির টি২ বিভাগে ১ম স্থানে শেষ করেছিলেন। বর্তমান তিনি নতুন দিল্লিতে উইডেন অ্যাণ্ড কেনেডি ইন্ডিয়া প্রাইভেট লিমিটেডের (আমেরিকান স্বাধীন বৈশ্বিক বিজ্ঞাপন সংস্থা) সাথে কাজ করেছেন। এখন তিনি উত্তরাখণ্ডের দেরাদুনে থাকেন এবং কর্পোরেট বিষয়ক মন্ত্রণালয় বা মিনিস্ট্রি অফ কর্পোরেট অ্যাফেয়ার্স (এমসিএ) এর সাথে নিবন্ধিত রয়েছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিমাচল প্রদেশের নারী ক্রীড়াবিদ বিষয়শ্রেণী:জীবিত ব্যক্তি
গুরুপুরা নদী (যা পাচামাগারু নদী, ফাল্গুনী নদী বা কুলুর নদী নামেও পরিচিত) ভারতের কর্ণাটক রাজ্যের একটি নদী। এটি পশ্চিমঘাট পর্বতমালা থেকে উৎপন্ন হয়ে দক্ষিণে প্রবাহিত হয়।এটি নেত্রবতী নদীর একটি শাখা যা ম্যঙ্গালোরের দক্ষিণে আরব সাগরে প্রবেশ করে।নদীটির নামকরণ করা হয়েছে, ম্যাঙ্গালোরের নিকটে অবস্থিত গুরুপুরা শহর এর নামে। গুরুপুরা নদীর উত্তরের তীরে অবস্থিত নিউ ম্যাঙ্গালোর বন্দর এবং ম্যঙ্গালোর রাসায়নিক ও সার কারখানা । একসময় এটি নেত্রবতী নদীর পাশাপাশি ম্যাঙ্গালোর শহরের উত্তর সীমানা দক্ষিণের সীমানা হিসাবে গড়ে ওঠে তবে বর্তমানে এই নদীর সীমানা ছাড়িয়ে শহরের বর্ধনের কারণে এটি কেবল ম্যাঙ্গালোর কেন্দ্রীয় অংশের সীমানা নির্দেশ করে।   তথ্যসূত্র    আরও দেখুন    দক্ষিণ কন্নড় ও উদুপি জেলার নদী   নেত্রবতী নদী বিষয়শ্রেণী:ভারতের নদী বিষয়শ্রেণী:কর্ণাটকের নদী
নাসির উদ্দিন খান হলেন একজন বাংলাদেশী অভিনেতা। তিনি সিন্ডিকেটে অ্যালেন স্বপন চরিত্রে অভিনয়ের জন্য পরিচিত। তিনি মহানগর এবং তাকদীরের মতো সমালোচিত প্রশংসিত ধারাবাহিকেও অভিনয় করেছেন ।  প্রারম্ভিক জীবন নাসির উদ্দিন খান  চট্টগ্রামে জন্মগ্রহণ করেন। তার পিতার নাম মনু মিয়া শোরদার এবং মায়ের নাম আম্বিয়া খাতুন।   কর্মজীবন  তিনি ১৯৯৫ সালে চট্টগ্রামে একজন নাট্য শিল্পী হিসেবে তার অভিনয় জীবন শুরু করেন এবং তিনি ২০১৫ সাল পর্যন্ত থিয়েটারে অভিনয় চালিয়ে যান। ২০১৬ সালে, তিনি চলচ্চিত্র এবং টেলিভিশনে কাজ করার জন্য ঢাকায় চলে আসেন। ২০২০ সালে, তিনি তাকদীরের মাধ্যমে তার ওটিটি আত্মপ্রকাশ করেছিলেন। কিন্তু মহানগরে কায়সারের চরিত্রে অভিনয় করে তিনি একটি বড় সাফল্য পেয়েছেন। ২০২২ সালে, তিনি হাওয়াতে অভিনয় করেছিলেন।   চলচ্চিত্রের তালিকা    চলচ্চিত্র  বছরশিরোনামভূমিকাপরিচালকমন্তব্য২০১৯ন ডরাইআয়েশার স্বামী২০২১খাচর ভিতর অচিন পাখিএকটি চরকি ওয়েব ফিল্ম২০২২রেডরুমইকরামএকটি চরকি ওয়েব ফিল্মপরাণশপনহাওয়ানাগুদামালফুটবল প্রশিক্ষকমেড ইন চট্টগ্রামচট্টগ্রামী ভাষার চলচ্চিত্র২০২৩ফ্রাইডেপকাতবিঞ্জ মৌলিক চলচ্চিত্র প্রহেলিকাজামশেদবলী ইকবাল হোসাইন চৌধুরী২০২৩ সালে বুসানে চলচ্চিত্রটির উদ্বোধনী প্রদর্শনী অনুষ্ঠিত হয় ২০২৪ পাতালঘর চরকি ওয়েব চলচ্চিত্র ওমরবদিমোস্তফা কামাল রাজ৮৪০মেয়র ডাবলুমোস্তফা সরয়ার ফারুকীটিবিএপটল ঘড়  †টিবিএপোস্ট-প্রোডাকশনেটিবিএমানুষের বাগান †টিবিএপোস্ট-প্রোডাকশনেটিবিএআলগা নোঙ্গর †টিবিএসম্পন্ন   ওয়েব সিরিজ এবং টেলিভিশন  বছরশিরোনামভূমিকামন্তব্যসূত্র২০২০তাকদীর২০২১মহানগরছিনতাইকারী কায়সারবলীশাহজাহান বুলি২০২২সিন্ডিকেটঅ্যালেন স্বপন২০২৩গুটিমাইশেলফ অ্যালেন স্বপনঅ্যালেন স্বপন  পুরস্কার ও মনোনয়ন প্রদানের তারিখবিভাগমনোনীত কর্মফলাফল ২১ অক্টোবর ২০২৩ ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার শ্রেষ্ঠ খল অভিনয়শিল্পী সিন্ডিকেট   ২৮ ডিসেম্বর ২০২৪ সিজেএফবি পারফরম্যান্স পুরস্কার শ্রেষ্ঠ অভিনেতা (সমালোচক) - ওটিটি মাইশেলফ অ্যালেন স্বপন     তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:চট্টগ্রাম জেলার ব্যক্তি
মাহবুবুল আলম তারা(১৯৩৯-২ জুন ২০১৪) বাংলাদেশী রাজনীতিবিদ, ব্যাবসায়ী ও প্রাক্তন সংসদ সদস্য।  শৈশব ও পড়ালেখা মাহবুবুল আলম তারা ১৯৩৯ সালে ফেনীর ফরহাদ নগর গ্রামে জন্মগ্রহণ করেন। তিনি ফারাদনগর খাইয়ারা স্কুল এবং চট্টগ্রাম কলেজিয়েট স্কুলে পড়াশোনা করেছেন। তিনি ঢাকা বিশ্ববিদ্যালয়ের অর্থনীতি বিভাগে পড়াশোনা করেছেন। বিবাহিত জীবনে তার ২ ছেলে ১ মেয়ে।   কর্মজীবন  মাহবুবুল আলম তারা বাংলাদেশের প্যাকেজিং শিল্পের প্রবর্তকও ছিলেন। তিনি তার বন্ধুদের নিয়ে ন্যাশনাল ক্রেডিট অ্যান্ড কমার্স ব্যাংক লিমিটেড (এনসিসি ব্যাংক - বাংলাদেশে প্রকাশিত তালিকাভুক্ত বাণিজ্যিক ব্যাংক) প্রতিষ্ঠা করেছিলেন। তিনি দু'বার এনসিসি ব্যাংক লিমিটেডের চেয়ারম্যান ছিলেন। তিনি ফেনীর অগ্রযাত্রা পত্রিকার সম্পাদক ও প্রকাশক ছিলেন।   রাজনৈতিক জীবন  মাহবুবুল আলম তারা চট্টগ্রাম কলেজে অধ্যয়নকালে তিনি রাজনৈতিক জীবন শুরু করেছিলেন। তিনি ১৯৬২-৬৩ সালে চট্টগ্রাম কমার্স ছাত্র সংসদের ভিপি ও জিএস ছিলেন। তিনি তৎকালীন স্বৈরাচারী শাসকের বিরুদ্ধে ছাত্র আন্দোলন সংগঠিত করেছিলেন। পূর্ব পাকিস্তানের ১৯৬৯ সালের গণআন্দোলনে অংশ নিয়েছিলেন এবং বাংলাদেশের মুক্তিযুদ্ধের সময় মুক্তি বাহিনীকে সক্রিয়ভাবে সমর্থন করেছিলেন।  ছাত্র ইউনিয়নের কেন্দ্রীয় দফতর সম্পাদকও ছিলেন। মওলানা ভাসানীর অনুসারী তারা ১৯৯১ সালে বিএনপিতে যোগ দিয়ে ১৯৯১ থেকে ১৯৯৬ সাল পর্যন্ত তিনি ফেনী-৩ আসনের সংসদ সদস্য ছিলেন। তিনি বাংলাদেশের সংসদে চিফ হুইপ ছিলেন।   ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বিএনপি থেকে মনোনয়ন চেয়ে না পেয়ে ২০০১ সালে আ.লীগ থেকে ফেনী-৩ আসনের মনোনয়ন নিয়ে নির্বাচন করে পরাজিত হন। পরে তিনি ফের বিএনপিতে ফিরেন।  দীর্ঘ সময় পর্যন্ত তিনি বাংলাদেশ জাতীয়তাবাদী কৃষক দলের কেন্দ্রীয় সভাপতি হিসেবে দায়ীত্ব পালন করেছিলেন। মৃত্যুর আগ পর্যন্ত বিএনপির রাজনীতির সাথে জড়িত ছিলেন।  মৃত্যু তারা সিঙ্গাপুরের জাতীয় বিশ্ববিদ্যালয় হাসপাতালে ২ জুন ২০১৪ সালে মারা যান। তিনি ফুসফুসের সমস্যায় ভুগছিলেন। তার গ্রামের বাড়ি ফেনী সদরের ফরহাদনগরে পারিবারিক কবরস্থানে দাফন করা হয়।   তথ্যসূত্র  বিষয়শ্রেণী:১৯৩৯-এ জন্ম বিষয়শ্রেণী:২০১৪-এ মৃত্যু বিষয়শ্রেণী:ফেনী জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম কলেজিয়েট স্কুল অ্যান্ড কলেজের প্রাক্তন শিক্ষার্থী বিষয়শ্রেণী:সরকারি কমার্স কলেজ, চট্টগ্রামের প্রাক্তন শিক্ষার্থী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য
২০২৫ সালে স্পেসফ্লাইট ২০২০  সালের রেকর্ড ভঙ্গকারী অরবিটাল লঞ্চের প্রবণতা অনুসরণ করার প্রতিশ্রুতি দেয় (অন্তত ৩০০ টি প্রত্যাশিত) এবং চন্দ্র, মঙ্গল এবং নিম্ন-পৃথিবী কক্ষপথ অন্বেষণে বর্ধিত উন্নয়ন।  ইউরোপীয় মহাকাশ সংস্থা বছরের তৃতীয় ত্রৈমাসিকে স্পেস রাইডার আনক্রুড স্পেসপ্লেনটির একটি অরবিটাল টেস্ট ফ্লাইট পরিচালনা করার পরিকল্পনা করেছে।   চীন তিয়ানওয়েন-২ ( ZhengHe ) গ্রহাণুর নমুনা-প্রত্যাবর্তন এবং ধূমকেতু প্রোব চালু করার পরিকল্পনা করছে।   স্পেসএক্স ২০২৫ সালে দুটি ডক করা স্টারশিপ ব্যবহার করে একটি ইন-স্পেস প্রপেলান্ট ট্রান্সফার ডেমোনস্ট্রেশন করার আশা করছে—একটি গুরুত্বপূর্ণ মাইলফলক যা পরের বছর স্পেসএক্সকে তাদের স্টারশিপ এইচএলএস যানবাহনকে ক্রুবিহীন চন্দ্র অবতরণ প্রদর্শনের জন্য রিফুয়েল করার অনুমতি দেবে।   কুইপার সিস্টেমস, অ্যামাজনের স্যাটেলাইট ইন্টারনেট সহায়ক, তার ৩,০০০ টিরও বেশি স্যাটেলাইটের নক্ষত্রের জন্য উৎক্ষেপণ করার পরিকল্পনা করেছে৷ ফ্যালকন-৯, আরিয়ান ৬ , Vulcan Centaur এবং New Glenn লঞ্চ যানবাহনে লঞ্চগুলি ঘটবে৷   ২০২৫  সালে প্রথম বাণিজ্যিক মহাকাশ স্টেশন চালু করার বিশাল পরিকল্পনা রয়েছে   ব্লু অরিজিন ২০২৫  সালে "পাথফাইন্ডার" মিশন হিসাবে তাদের ব্লু মুন১ লুনার ল্যান্ডার চালু করার পরিকল্পনা করেছে    তথ্যসূত্র   বিষয়শ্রেণী:বছর অনুযায়ী মহাকাশ যাত্রা বিষয়শ্রেণী:উদ্ধৃতি শৈলীতে রুশ ভাষার উৎস (ru) বিষয়শ্রেণী:অকার্যকর বহিঃসংযোগ সহ সমস্ত নিবন্ধ
সেন্ট প্যানক্রাস রেলওয়ে স্টেশন লন্ডন সেন্ট প্যানক্রাস বা সেন্ট প্যানক্রাস ইন্টারন্যাশনাল নামে পরিচিত এবং আনুষ্ঠানিকভাবে ২০০৭ সাল থেকে লন্ডন সেন্ট প্যানক্রাস ইন্টারন্যাশনাল নামে পরিচিত হয়। এটি ক্যামডেন লন্ডন বরোতে ইউস্টন রোডে অবস্থিত একটি কেন্দ্রী লন্ডন রেলওয়ে প্রান্তিক। স্টেশনটি বেলজিয়াম, ফ্রান্স ও নেদারল্যান্ডস থেকে লন্ডন পর্যন্ত পরিচালিত ইউরোস্টার পরিষেবার টার্মিনাস বা প্রান্তিক। এটি মিডল্যান্ড প্রধান রেলপথে লিসেস্টার, কর্বি, ডার্বি, শেফিল্ড ও নটিংহাম পর্যন্ত ইস্ট মিডল্যান্ডস রেলওয়ে পরিষেবা, সাউথ-ইস্টার্ন ইবসফ্লিট ইন্টারন্যাশনাল ও অ্যাশফোর্ড ইন্টারন্যাশনাল হয়ে কেন্টে পর্যন্ত উচ্চ-গতির ট্রেন এবং থেমসলিংক বেডফোর্ড, কেমব্রিজ, পিটারবরো, ব্রাইটন ও গ্যাটউইক বিমানবন্দর পর্যন্ত ক্রস-লন্ডন পরিষেবা প্রদান করে। এটি ব্রিটিশ লাইব্রেরি, রিজেন্ট'স খাল ও লন্ডন কিং'স ক্রস রেলওয়ে স্টেশনের মধ্যে দাঁড়িয়ে আছে। স্টেশনটি কিংস ক্রস সেন্ট প্যানক্রাসের সঙ্গে একটি লন্ডন আন্ডারগ্রাউন্ড স্টেশন ভাগ করে নেয়।  স্টেশনটি মিডল্যান্ড রেলওয়ে (এমআর) দ্বারা নির্মিত হয়েছিল, যার মিডল্যান্ডস ও উত্তর ইংল্যান্ড জুড়ে একটি বিস্তৃত রেল নেটওয়ার্ক ছিল, কিন্তু লন্ডনে কোন নিবেদিত রেলপথ ছিল না। এমআর ১৮৬২-এর আন্তর্জাতিক প্রদর্শনীর পর রেল ট্রাফিক সমস্যা উপলব্ধি করে তার নিজস্ব রেল প্রান্তিকের সাথে বেডফোর্ড থেকে লন্ডনের সাথে একটি সংযোগ তৈরি করার সিদ্ধান্ত নেয়। স্টেশনটি উইলিয়াম হেনরি বার্লো কর্তৃক নকশা করা হয়েছিল এবং একটি একক-স্প্যান লোহার ছাদ দিয়ে নির্মিত হয়েছিল। স্টেশনটি ১৮৬৮ সালের ১লা অক্টোবর খোলার পর, এমআর স্টেশনের সম্মুখভাগে মিডল্যান্ড গ্র্যান্ড হোটেল নির্মাণ করেন, যা এর স্থাপত্যের জন্য ব্যাপকভাবে প্রশংসিত হয়েছে এবং বর্তমানে এটি স্টেশনের বাকি অংশের সাথে একটি গ্রেড ১ তালিকাভুক্ত ভবন।  সেন্ট প্যানক্রাসকে ১৯৬০-এর দশকের শেষের দিকে সম্পূর্ণরূপে ভেঙে ফেলা এবং কিংস ক্রস ও ইউস্টনের জন্য পরিষেবাগুলিকে সরিয়ে দেওয়ার পরিকল্পনা করা হয়েছিল, যার ফলে প্রচণ্ড বিরোধিতা হয়েছিল। পূর্ব লন্ডন জুড়ে একটি শহুরে পুনর্নবীকরণ পরিকল্পনার অংশ হিসাবে চ্যানেল টানেল রেল লিঙ্ক/হাই-স্পিড ১/এইচএস১-এর প্রান্তিক হওয়ার জন্য কমপ্লেক্সটি £৮০০ মিলিয়ন ব্যয়ে সংস্কার করা হয়েছিল, যা সংস্কারের পরে ২০০৭ সালের নভেম্বর মাসে রানী দ্বিতীয় এলিজাবেথ কর্তৃক খোলা হয়েছিল। হাই-স্পিড ১ ও চ্যানেল টানেলের মাধ্যমে ইউরোপের মূল ভূখণ্ডের সঙ্গে ইউরোস্টার পরিষেবার পরিচালনার জন্য একটি নিরাপত্তা-সিলযুক্ত টার্মিনাল বা প্রান্তিক এলাকা তৈরি করা হয়েছিল, যেখানে ইংল্যান্ডের উত্তর ও দক্ষিণ-পূর্বের অভ্যন্তরীণ ট্রেনের জন্য প্ল্যাটফর্ম রয়েছে। পুনরুদ্ধার করা স্টেশনটিতে ১৫ টি প্ল্যাটফর্ম, একটি শপিং সেন্টার ও একটি কোচ সুবিধা রয়েছে। লন্ডন সেন্ট প্যানক্রাস ইন্টারন্যাশনাল এইচএস১ লিমিটেডের মালিকানাধীন ও নেটওয়ার্ক রেলের একটি সহযোগী সংস্থা নেটওয়ার্ক রেল (হাই স্পিড) দ্বারা পরিচালিত।  তথ্যসূত্র  বহিঃসংযোগ  বিষয়শ্রেণী:ভিক্টোরীয় স্থাপত্য বিষয়শ্রেণী:লন্ডনের রেলওয়ে প্রান্তিক বিষয়শ্রেণী:টেমসলিংক রেলওয়ে স্টেশন বিষয়শ্রেণী:ডিএফটি শ্রেণি এ স্টেশন বিষয়শ্রেণী:ডিএফটি শ্রেণি সি১ স্টেশন বিষয়শ্রেণী:প্যানক্রাস, লন্ডন বিষয়শ্রেণী:১৮৬৮-এ ইংল্যান্ডে স্থাপনা
ওয়ার্ল্ড ডিরেক্টরি অব মেডিকেল স্কুলস চিকিৎসা শিক্ষা প্রদানকারী প্রতিষ্ঠানসমূহের উন্মুক্ত ডেটাবেজ। এ নির্দেশিকায় বিশ্বের ৩,৮০০-এর অধিক চিকিৎসা শিক্ষা প্রতিষ্ঠানের নাম তালিকাভুক্ত রয়েছে। ওয়ার্ল্ড ফেডারেশন ফর মেডিকেল এডুকেশন (ডব্লিউএফএমই) ও ফাউন্ডেশন ফর অ্যাডভান্সমেন্ট অব ইন্টারন্যাশনাল মেডিকেল এডুকেশন এন্ড রিসার্চের (ফেইমার) যৌথ উদ্যোগে নির্দেশিকাটি প্রকাশিত হয়েছে।   ডেটাবেজ  ডেটাবেজে ‘চিকিৎসা শিক্ষা প্রতিষ্ঠান’ হিসেবে ‘প্রাথমিক চিকিৎসা যোগ্যতার দিকে ধাবিত করার জন্যে পুরোপুরি অথবা নির্দেশিত পূর্ণাঙ্গ কার্যক্রম বাস্তবায়নকারী শিক্ষামূলক প্রতিষ্ঠানরূপে সংজ্ঞায়িত করা হয়েছে। অর্থাৎ, একজন চিকিৎসককে অবাধে চিকিৎসা সেবা পরিচালনায় অনুমতিপত্র লাভের যোগ্যতা অর্জনকারী হিসেবে পরিগণিত হন।’  ২০২৩ সালের হিসাব অনুযায়ী ডেটাবেজে ৩,৮০০-এর অধিক চলমান ও ১৯০-এর অধিক বন্ধ চিকিৎসা প্রতিষ্ঠানের তথ্যাদি রয়েছে। ডব্লিউএফএমই’র ইবনে সিনা ডিরেক্টরি ফর মেডিসিন ও ফেইমারের ইন্টারন্যাশনাল মেডিকেল এডুকেশন ডিরেক্টরি (আইএমইডি) একীভূত হয়ে এটি তৈরি করা হয়েছে। এর পূর্বে উক্ত প্রতিষ্ঠানদ্বয় এককভাবে বিস্তৃত তথ্যভাণ্ডার গড়ে তুলেছিল।   ইতিহাস  ওয়ার্ল্ড ফেডারেশন ফর মেডিকেল এডুকেশনের (ডব্লিউএফএমই) উপর দায়িত্বভার প্রদানের পূর্বে মূলতঃ ১৯৫৩ থেকে ২০০৭ সাল পর্যন্ত বিশ্ব স্বাস্থ্য সংস্থা (ডব্লিউএইচও) ওয়ার্ল্ড ডিরেক্টরি অব মেডিকেল স্কুলস প্রকাশ করতো। ওয়ার্ল্ড ফেডারেশন ফর মেডিকেল এডুকেশনের (ডব্লিউএফএমই) নির্দেশিকার নাম পরিবর্তিত করে ইবনে সিনা ডিরেক্টরি ডিরেক্টরি ফর মেডিসিন রাখে।  ২০০২ সালে ফাউন্ডেশন ফর অ্যাডভান্সমেন্ট অব ইন্টারন্যাশনাল মেডিকেল এডুকেশন এন্ড রিসার্চ (ফেইমার) পৃথক আরেকটি ইন্টারন্যাশনাল মেডিকেল এডুকেশন ডিরেক্টরি (আইএমইডি) প্রকাশিত হতে থাকে। মার্চ, ২০১২ সালে ইবনে সিনা ও আইএমইডি নির্দেশিকাদ্বয় একটি পূর্ণাঙ্গ বিস্তৃত নির্দেশিকা প্রকাশে একীভূত হতে রাজী হয়। এপ্রিল, ২০১৪ সালে ডব্লিউএফএমই ও ফেইমার প্রতিষ্ঠানদ্বয় নবরূপে ওয়ার্ল্ড ডিরেক্টরি অব মেডিকেল স্কুলস আনুষ্ঠানিকভাবে প্রকাশ করে। ফলশ্রুতিতে, ইবনে সিনা ও আইএমইডি নির্দেশিকাদ্বয় বন্ধ হয়ে যায়।   ব্যবসায়িক চুক্তি  অস্ট্রেলিয়ান মেডিকেল কাউন্সিল, এডুকেশনাল কমিশন ফর ফরিন মেডিকেল গ্র্যাজুয়েটস এবং মেডিকেল কাউন্সিল অব কানাডা এ নির্দেশিকার প্রধান পৃষ্ঠপোষক হিসেবে কাজ করছে।   তথ্যসূত্র    বহিঃসংযোগ     WFME website  FAIMER website  বিষয়শ্রেণী:২০১৪-এ প্রতিষ্ঠিত সংগঠন বিষয়শ্রেণী:চিকিৎসা ডেটাবেজ বিষয়শ্রেণী:চিকিৎসা শিক্ষা বিষয়শ্রেণী:আন্তর্জাতিক চিকিৎসা ও স্বাস্থ্য সংগঠন
কইতর পোয়া (বৈজ্ঞানিক নাম: Johnius coitor) (ইংরেজি: coitor croaker) হচ্ছে Sciaenidae পরিবারের Johnius গণের একটি স্বাদুপানির মাছ।   বিস্তৃতি  এই মাছ ইন্দো- পশ্চিম প্রশান্ত মহাসাগর, বাংলাদেশ, মায়ানমার, থাইল্যান্ড, মালয়েশিয়া, ইন্দোনেশিয়া, নেপাল, সিঙ্গাপুর এবং ভারতে পাওয়া যায়।   বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র  Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam.  Sasaki, K. (2001) Sciaenidae. Croakers (drums)., p.3117-3174. In K.E. Carpenter and V.H. Niem (eds.) FAO species identification guide for fishery purposes. The living marine resources of the Western Central Pacific. Volume 5. Bony fishes part 3 (Menidae to Pomacentridae). Rome, FAO. pp. 2791-3380. Nguyen, N.T. and V.Q. Nguyen (2006) Biodiversity and living resources of the coral reef fishes in Vietnam marine waters., Science and Technology Publishing House, Hanoi.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:মালয়েশিয়ার মাছ বিষয়শ্রেণী:ইন্দোনেশিয়ার মাছ বিষয়শ্রেণী:নেপালের মাছ বিষয়শ্রেণী:সিঙ্গাপুরের মাছ বিষয়শ্রেণী:প্রশান্ত মহাসাগরের মাছ
কসিরউদ্দিন তালুকদার (১৮৯৯-১৯৭১) ছিলেন একজন পাকিস্তানি চিকিৎসক এবং রাজনীতিবিদ যিনি বাংলাদেশের স্বাধীনতা যুদ্ধে মৃত্যুবরণ করেন এবং ১৯৭১ সালের শহীদ বুদ্ধিজীবী হিসেবে বিবেচিত হন।   প্রাথমিক জীবন এবং শিক্ষা  তালুকদার ১৮৯৯ সালের ১৭ জুলাই মহিষমুন্ডা, দুপচাঁচিয়া, বগুড়া, বেঙ্গল প্রেসিডেন্সি, ব্রিটিশ রাজে জন্মগ্রহণ করেন। তিনি জমিদার পরিবারে জন্মগ্রহণ করেন। তিনি সোনামুখী উচ্চ বিদ্যালয়ে প্রাথমিক শিক্ষা শুরু করেন, বগুড়া জিলা স্কুল থেকে ম্যাট্রিকুলেশন এবং কলকাতার স্কটিশ চার্চ কলেজ থেকে আইএসসি সম্পন্ন করেন। ১৯২৯ সালে তিনি কলকাতা মেডিকেল কলেজ থেকে এমবিবিএস সম্পন্ন করেন।   কর্মজীবন  তালুকদার ১৯৩০ সালে বগুড়ায় চিকিৎসা পেশা শুরু করেন। তিনি একটি ফার্মেসি দিয়ে তার চিকিৎসা অনুশীলন চালাতেন। তার ফার্মেসির নাম ছিল ইউনাইটেড মেডিকেল স্টোর। তিনি গরিবদের বিনামূল্যে তার চিকিৎসা পরামর্শ ও ওষুধ সরবরাহ করেন যা তাকে হামার গরীবের ডাক্তার বা দরিদ্রদের চিকিত্সক নামে অভিহিত করেছিল। তিনি ১৯৪৭ সাল পর্যন্ত বেঙ্গল লেজিসলেটিভ কাউন্সিলের সদস্য, বগুড়া মুসলিম লীগের সভাপতি, বগুড়া জিল বোর্ডের চেয়ারম্যান, আজিজুল হক কলেজের অন্যতম প্রতিষ্ঠাতা সদস্য, বগুড়া ডাক্তার সমিতির সভাপতি ছিলেন।  বগুড়ায় সাংস্কৃতিক অনুষ্ঠানে সক্রিয় ছিলেন।  তালুকদার ১৯৭১ সালের মার্চ মাসে বগুড়ায় অসহযোগ আন্দোলন সংগঠিত করার সাথে জড়িত ছিলেন। তিনি বাংলাদেশের স্বাধীনতার সমর্থনে জেলায় জেলায় সমাবেশে নেতৃত্ব দেন। বাংলাদেশের স্বাধীনতা যুদ্ধ শুরুর পর তিনি মুক্তিবাহিনীর সদস্যদের চিকিৎসা করেন। তিনি এবং তার পরিবার বগুড়া শহর ছেড়ে তার জন্মস্থান মহিষমুন্ডায় চলে যান। সেখানে তিনি বগুড়া শহরের আহতদের চিকিৎসা করেন। পাকিস্তান সেনাবাহিনী তার বাড়ি এবং ফার্মেসি পুড়িয়ে দেয়। ১৯৭১ সালের ২১ মে তিনি স্ত্রীকে নিয়ে বগুড়া শহরে ফিরে আসেন।   মৃত্যু  ২৯ মে ১৯৭১ তারিখে পাকিস্তান সেনাবাহিনীর সদস্যরা তাকে তার বাড়ি থেকে স্থানীয় থানায় নিয়ে যায়। একই দিনে বগুড়া সেনানিবাসের কাছে মাঝিরায় আরও ১১ জন বেসামরিক লোকের সঙ্গে তিনি নিহত হন। পরে স্থানীয় লোকজন তার লাশ শনাক্ত করেন।  বাংলাদেশ পোস্ট অফিস ১৪ ডিসেম্বর ১৯৯৪ সালে তার ছবি সহ স্মারক ডাকটিকিট প্রকাশ করে।   তথ্যসূত্র   বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:পাকিস্তানি চিকিৎসক বিষয়শ্রেণী:১৯৭১-এ মৃত্যু বিষয়শ্রেণী:১৮৯৯-এ জন্ম বিষয়শ্রেণী:১৯৭১-এ শহীদ বুদ্ধিজীবী